Nobilitas
Nobilitas est classis socialis, superiori gradu haereditario vel honorario distincta, cui sunt iura, vel eminentia, et certa iusta hominibus aliarum classium in societate non concessa. Iura nobilium saepe maiores opportunitates veras conferunt, inter quas iura accessus, quae a civitate ad civitatem et ab aevo ad aevum variantur. Societas usitata in nobilitate ab administrationibus monarchistis accurate ordinatur, quae gradus titulosque hominibus electis permittunt; classis autem nobilis non est ordo occlusus, et ea iterum atque iterum per historiam renovari videtur. Quamquam usus classis nobilis est communissimus in monarchiis, exsistitit nobilitas per historiam Europaeam in nonnullis rebus publicis, inter quas Provinciae Nederlandicae, Genua, et Venetiola, et pars manet structurae socialis et legitimae nonnullarum administrationum non haereditariarum, inter quas Sanctus Marinus et Civitas Vaticana. Proprii tituli haereditarii nobiles a non nobilibus distinguere possunt, sed in aliis civitatibus nobiles titulis carent, aliisque tituli haereditarii societatem in classi nobile significare non possunt.